Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 219/15/8803	Košice II, 10.7.2015
EEČ : 2-64-213-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

	V trestnej veci vedenej proti obv. XXXXX pre prečin   zanedbania povinnej výživy podľa § 207 ods. 1  Trestného zákona pre skutok, 

ž e
 
-	v Košiciach a inde si neplní vyživovaciu povinnosť k svojim deťom na XXXXX nar. XXXXX a XXXXX nar.  XXXXX,  aj  keď  bol  rozsudkom  Okresného  súdu  XXXXX  II,  sp. zn. XXXXX zaviazaný  prispievať na ich  výživu sumou vo výške 110,-€ mesačne na XXXXX a 90,-€ mesačne na XXXXX  túto si však úmyselne  neplní, a  tak dlhuje za obdobie od marca 2014 doposiaľ  k rukám matky XXXXX sumu vo výške najmenej 3000,-€, 

lebo zanikla trestnosť činu

Odôvodnenie:
	
Uznesením povereného príslušníka Obvodného oddelenia PZ XXXXX - XXXXX,  sp. zn. XXXXX zo dňa 19.04.2015 bolo podľa § 206 ods. 1 Trestného poriadku vznesené obvinenie XXXXX pre prečin  zanedbania povinnej výživy podľa § 207 ods. 1 Trestného zákona pre skutok, ako je uvedený vo výroku tohto uznesenia.

Po ukončení vyšetrovania predložil poverený príslušník PZ spis s návrhom na podanie obžaloby.
Následne na základe osobného podania poškodenej XXXXX zo dňa 22.06.2015 bolo preukázané, že jej obvinený XXXXX dňa 09.06.2015 vyplatil dlžné výživné vo výške 3000,-€ (na základe potvrdenky transakcie k výpisu z účtu).

Preskúmaním predloženého spisového materiálu som zistila, že zanikla trestnosť činu.

Z jej výpovede nevyplýva také skutočnosti, ktoré by poukazovali, že konaním obvineného boli spôsobené trvale nepriaznivé následky.

Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom na vyššie uvedené som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Zuzana Pramuková-Kolesárová
prokurátorka